Source: https://www.slov-lex.sk/pravne-predpisy/SK/ZZ/1990/84/19900329.html
Timestamp: 2020-07-04 18:58:02+00:00
Document Index: 8652333

Matched Legal Cases: ['§ 16', '§ 1', '§ 8', '§ 10', '§ 9', 'Súd ', '§ 197', '§ 197', '§ 244']

84/1990 Zb./
Časová verzia predpisu účinná od 29.03.1990 do 30.06.1990
Sú zakázané zhromaždenia v okruhu 100 m od budov zákonodarných zborov alebo od miest, kde tieto zbory rokujú.
Zhromaždenia sa musia oznamovať národnému výboru (§ 16) s výnimkou:
zhromaždení usporadúvaných právnickými osobami prístupných len ich členom alebo pracovníkom a menovite pozvaným hosťom;
Na zhromaždenie, ktoré podlieha oznamovacej povinnosti, môže národný výbor vyslať svojho zástupcu, ktorému je zvolávateľ povinný vytvoriť podmienky pre riadne plnenie jeho úloh, najmä mu umožniť sledovanie priebehu zhromaždenia a vykonanie úkonov nevyhnutných na prípadné rozpustenie zhromaždenia.
Národný výbor môže určiť miesto v obci, kde možno konať zhromaždenie na účel uvedený v § 1 ods. 2 bez oznámenia. Pritom môže určiť dobu, v ktorej sa také zhromaždenia nesmú konať.
Zvolávateľ je povinný zhromaždenie písomne oznámiť národnému výboru tak, aby národný výbor oznámenie dostal aspoň 5 dní vopred. Národný výbor môže v odôvodnených prípadoch prijať oznámenie aj v kratšej lehote. Za právnickú osobu predloží oznámenie ten, kto je v tejto veci splnomocnený konať v jej mene. Oznámenie sa môže predložiť aj osobne v pracovný deň v dobe medzi ôsmou a pätnástou hodinou. Národný výbor vytvorí podmienky, aby sa oznámenia mohli riadne prijímať.
Ak sa oznámenie predloží osobne, národný výbor to zvolávateľovi písomne potvrdí s uvedením dňa a hodiny, keď bola oznamovacia povinnosť splnená.
Ak zvolávateľ neuvedie údaje podľa odseku 2 a odseku 3 alebo ak sú uvedené údaje neúplné alebo nepresné, národný výbor na to zvolávateľa pri osobnom predložení oznámenia upozorní s tým, že ak tieto vady nebudú odstránené, nepôjde o platné oznámenie. Zvolávateľ je oprávnený na mieste oznámenie potrebným spôsobom doplniť alebo upraviť. Ak bolo oznámenie predložené iným spôsobom, národný výbor zvolávateľa na vady bezodkladne písomne upozorní. Povinnosť zvolávateľa podľa odseku 1 je splnená, ak vady oznámenia boli odstránené v lehote tam uvedenej.
Zvolávateľ je oprávnený robiť všetky opatrenia na zvolanie zhromaždenia. Najmä je oprávnený v súlade s oznámeným účelom zhromaždenia osobne alebo písomne alebo inak pozývať na účasť na ňom. Zvolávateľ má tiež právo, aby pozvanie na zhromaždenie bolo vo vhodnom čase vyhlásené miestnym rozhlasom. Národné výbory a iné štátne orgány a organizácie podľa možností a okolností poskytujú zvolávateľovi pomoc.
Ak je dôvodná obava, že zhromaždenie bude rušené, môže zvolávateľ požiadať národný výbor alebo príslušný útvar Verejnej bezpečnosti, aby sa zhromaždeniu poskytla ochrana.
poskytnúť národnému výboru na jeho žiadosť súčinnosť nevyhnutnú na zabezpečenie riadneho priebehu zhromaždenia a splniť povinnosti ustanovené osobitnými právnymi predpismi;
Ak sa zvolávateľovi pri narušení pokojného priebehu zhromaždenia nepodarí zaistiť nápravu, požiada o potrebnú pomoc národný výbor alebo útvar Verejnej bezpečnosti. Môže tak urobiť tiež, ak sa účastníci po ukončení zhromaždenia pokojne nerozídu.
Národný výbor, ktorému sa zhromaždenie oznámilo, ho zakáže, ak by oznámený účel zhromaždenia smeroval k výzve:
inak porušovať ústavu a zákony.
Národný výbor zhromaždenie zakáže aj vtedy, ak
na rovnakom mieste a v rovnaký čas sa má podľa skôr doručeného oznámenia konať zhromaždenie a medzi zvolávateľmi nedošlo k dohode o úprave času jeho konania; ak nemožno určiť, ktoré oznámenie bolo doručené skôr, rozhodne sa za účasti zástupcov zvolávateľov žrebovaním.
Národný výbor môže zhromaždenie zakázať, ak sa má konať v mieste, kde by potrebné obmedzenie dopravy a zásobovania bolo v závažnom rozpore so záujmom obyvateľstva, ak možno bez neprimeraných ťažkostí konať zhromaždenie inde bez toho, že by sa tým zmaril oznámený účel zhromaždenia.
Národný výbor nemôže zhromaždenie zakázať z dôvodov uvedených v odsekoch 2 a 3, ak zvolávateľ prijal návrh národného výboru podľa § 8.
O zákaze zhromaždenia (§ 10) alebo čase jeho ukončenia (§ 9) rozhodne národný výbor bezodkladne, najneskôr však do troch dní od okamihu, keď dostal platné oznámenie.
Národný výbor písomné vyhotovenie rozhodnutia vyvesí na svojej úradnej tabuli a rozhodnutie vyhlási miestnym rozhlasom alebo iným obdobným spôsobom; pokiaľ sa má zhromaždenie konať na území dvoch alebo viacerých obcí, národný výbor zabezpečí, aby jeho rozhodnutie bolo vyhlásené v obciach, v ktorých sa zhromaždenie má konať. Vyvesením na úradnej tabuli je rozhodnutie zvolávateľovi doručené. Na žiadosť zvolávateľa mu národný výbor vydá písomné vyhotovenie rozhodnutia. Pokiaľ národný výbor v lehote uvedenej v odseku 1 nevyvesí písomné vyhotovenie rozhodnutia na svojej úradnej tabuli, môže zvolávateľ zhromaždenie usporiadať.
Proti rozhodnutiu národného výboru podľa odseku 1 môže zvolávateľ do 15 dní od doručenia podať opravný prostriedok2) na súde, ku ktorému priloží písomné vyhotovenie rozhodnutia.2) Pre konanie platia obdobne ustanovenia Občianskeho súdneho poriadku o preskúmaní rozhodnutí iných orgánov.2) Opravný prostriedok nemá odkladný účinok. Súd rozhodne do troch dní. Rozhodnutie zruší, ak neboli dané dôvody k zákazu zhromaždenia. Zvolávateľ je potom oprávnený zhromaždenie usporiadať podľa pôvodného oznámenia alebo neskôr tak, aby sa zhromaždenie uskutočnilo do 30 dní od právoplatnosti rozhodnutia súdu. Ak zhromaždenie usporiada v neskoršej dobe, upovedomí o tom národný výbor najneskôr 1 deň pred konaním zhromaždenia.
Ak sa zhromaždenie koná, hoci bolo zakázané, zástupca národného výboru vyzve zvolávateľa, aby zhromaždenie bez meškania ukončil. Pokiaľ zvolávateľ neurobí účinné opatrenia, aby sa účastníci pokojne rozišli, oznámi zástupca národného výboru účastníkom, že zhromaždenie je rozpustené, a vyzve ich, aby sa pokojne rozišli. Oznámenie musí obsahovať dôvody na rozpustenie a upozornenie na následky neuposlúchnutia tejto výzvy a musí sa urobiť takým spôsobom, aby bolo účastníkom zrozumiteľné a aby sa s ním všetci účastníci zhromaždenia mohli oboznámiť.
Za neprítomnosti zástupcu národného výboru môže zhromaždenie uvedené v odseku 1 rozpustiť spôsobom tam ustanoveným aj príslušník Verejnej bezpečnosti v službe.
Zhromaždenia uvedené v odseku 3 a v odseku 5 môže zástupca národného výboru rozpustiť spôsobom ustanoveným v odseku 1, ak účastníci zhromaždenia páchajú trestné činy a nápravu sa nepodarilo zaistiť iným spôsobom, najmä zákrokom proti jednotlivým páchateľom. V neprítomnosti zástupcu národného výboru tak môže urobiť náčelník príslušného útvaru Verejnej bezpečnosti alebo veliaci príslušník.
Tomu, kto zvoláva alebo usporadúva zhromaždenie bez toho, že by splnil oznamovaciu povinnosť, alebo usporadúva zhromaždenie, ktoré bolo zakázané, alebo závažne poruší inú povinnosť zvolávateľa podľa tohto zákona, môže byť uložená pokuta do výšky 1000,- Kčs.
bráni účastníkom, aby sa pokojne rozišli.
Trestný zákon č. 140/1961 Zb. v znení neskorších predpisov sa dopĺňa tak, že za § 197a sa vkladá nový § 197b, ktorý včítane nadpisu znie:
Porušenie slobody združovania a zhromažďovania
Kto iného násilím alebo hrozbami obmedzuje vo výkone jeho združovacieho alebo zhromažďovacieho práva, potresce sa odňatím slobody až na dva roky alebo nápravným opatrením alebo peňažným trestom.
Kto sa násilím alebo hrozbami protiví poriadkovým opatreniam zvolávateľa alebo určeným usporiadateľom zhromaždenia, ktoré podlieha oznamovacej povinnosti, potresce sa odňatím slobody až na jeden rok alebo nápravným opatrením alebo peňažitým trestom.“.
Zákon č. 99/1963 Zb. Občiansky súdny poriadok v znení neskorších predpisov (§ 244 – 250).